U-I-180/00
Natisni
Opravilna št.:
U-I-180/00
Datum odločitve:
3. 10. 2002
Objavljeno:
OdlUS XI, 200
ECLI:
ECLI:SI:USRS:2002:U.I.180.00
Akt:
Predpisi, ki urejajo nadomestilo za uporabo stavbnega zemljišča
Izrek:
Postopek za začetek postopka za preizkus pobude za oceno ustavnosti in zakonitosti predpisov, ki urejajo nadomestilo za uporabo stavbnega zemljišča, se ustavi.
Evidenčni stavek:
Ker tudi po odgovoru pobudnice na poziv Ustavnega sodišča za dopolnitev vloge ostaja predmet pobude nedoločen in nejasen, tako da ga ni mogoče obravnavati, je Ustavno sodišče postopek ustavilo.
Geslo:
Ustavitev postopka zaradi nedopolnitve vloge.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Stanka Hiti Hočevar, Ribnica
Datum vloge:
28. 6. 2000
Vrsta odločitve:
sklep
Vrsta rešitve:
ustavitev
Dokument:
US21708
Dokument v PDF obliki:
U-I-180-00.pdf
113 KB
Prenesite datoteko
U-I-180/00
3. 10. 2002
SKLEP
Ustavno sodišče je v postopku za preizkus pobude Stanke Hitij Hočevar iz Ribnice na seji dne 3. oktobra 2002
sklenilo:
Postopek za začetek postopka za preizkus pobude za oceno ustavnosti in zakonitosti predpisov, ki urejajo nadomestilo za uporabo stavbnega zemljišča, se ustavi.
Obrazložitev
1. Pobudnica je Ustavnemu sodišču posredovala Odlok o nadomestilu za uporabo stavbnega zemljišča v Občini Ribnica (Uradni list RS, št. 39/2000 - v nadaljevanju Odlok). Navaja, da predpisi, ki urejajo nadomestilo za uporabo stavbnega zemljišča, niso usklajeni z zakoni, ki urejajo gospodarske družbe in druge oblike gospodarskih združenj. Občine naj bi imele monopol pri pobiranju te dajatve, vendar je komunalna infrastruktura na njihovih območjih različno razvita. Dajatev naj bi bila neevropska in naj bi se po stališču pobudnice pobirala v obliki takse, kot jo poznajo druge ureditve.
2. Ustavno sodišče je pobudnico pozvalo, naj svojo vlogo dopolni s podatki, ki so potrebni za preizkus in odločitev o začetku postopka za oceno ustavnosti in zakonitosti predpisa. Pri tem jo je posebej pozvalo, naj izkaže svoj pravni interes, navede določbo predpisa, ki ga izpodbija, in določbo predpisa, s katero naj bi bila izpodbijana določba v neskladju, ter navede razloge za zatrjevano nezakonitost. Pri tem jo je opozorilo, da lahko postopek za preizkus pobude ustavi, če v postavljenem roku vloge ne bo ustrezno dopolnila.
3. Pobudnica je sicer pisno odgovorila, vendar vloge ni dopolnila v skladu s pozivom, saj ni navedla niti, kateri predpis izpodbija, niti razlogov njegove morebitne neustavnosti. Ker tudi po pozivu za dopolnitev vloge ostaja predmet pobude nedoločen in nejasen, tako da ga ni mogoče obravnavati, je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: namestnik predsednice dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Namestnik predsednice
dr. Janez Čebulj